Subiectul 4

1.

Articularea celor trei tipuri de educaţie trebuie să se facă potrivit finalităţilor educaţiei formale. Şcoala nu mai poate să ignore mesajele celorlalte tipuri ale educaţiei, bogatele informaţii şi experienţele inedite acumulate de elevi în timpul liber. Acestea vin în prelungirea şi întărirea activităţii desfăşurate în procesul instructiv-educativ. În acelaşi timp, educaţia formală completează si corectează achiziţiile obţinute prin intermediul educaţiei informale şi nonformale.

Printre modalităţile de articulare a educaţiei formale, nonformale şi informale se enumeră și: lecţii tematice sau lecţii cu deschidere spre informaţia obţinută de elevi in cadrul informal (filme, excursii, emisiuni TV) pe baza diferitelor teme „abordate”, folosirea metodelor care leagă învăţarea în clasă cu învăţarea independent, unele activitaţi extraşcolare (cercuri, excursii didactice).

2.

O imagine care conține lumină, fereastră

Descriere generată automatCele trei forme ale educației contribuie la dezvoltarea personalității tinerilor și pot contribui la dezvoltarea durabilă a societății prin intercondiționare. Între cele trei tipuri de educație trebuie să existe relații continuue și peramanente de interdependență. Educația formală se realizează prin organizarea sistemului de învățământ pe trepte școlare, educația nonformală se concretizează prin elaborarea de certificate și diplome (de la diferite cluburi sportive și/sau cursuri opționale), iar cea informală se desfășoară la locurile de muncă; educația formală include și activitățile extracurriculare, educația nonformală cuprinde activitățile extrașcolare, iar educația informală se referă la activitățile de educație din familie; educația formală include influențele de grup, educația nonformală cuprinde participările la diverse manifestări din viața culturală a societății și educația informală reunește experiențele cotidiene.

**informală**

**nonformală**

**formală**

3.

Pentru conceptul de educaţie permanentă nu există o definiţie clară, dar avem niște trăsături caracteristice. R. H. Dave definea educaţia permanentă ca fiind „procesul de perfecţionare a dezvoltării personale, sociale şi profesionale pe durata întregii vieţi a indivizilor” (R.H.Dave, 1991, Fundamentele educaţiei permanente) care să le permită acestora integrarea în mediul socio-economic şi cultural. Necesitatea permanenţei educaţiei în plan individual şi istoric a abordată prima dată de clasicii pedagogiei universale. „ Pentru fiecare om , viaţa sa este o şcoala, de la leagăn până la mormânt” ( J.A.Comenius, 1970, Didactica Magna). Şi tot el consideră că „tot ce suntem, ce facem, ce gândim, vorbim, urzim,dobândim şi posedăm nu este altceva decât o anumită scară pe care ne urcăm din ce în ce mai mult, spre a ajunge cât mai sus, fără însă să putem atinge vreodată suprema treaptă”.

Se consideră că acest concept de educaţie permanentă este specific pedagogiei contemporane şi că totodată acoperă un principiu teoretic şi acţional care încearcă să regularizeze o anumită realitate specifică secolului nostru. Factorii care reclamă şi justifică înscrierea învăţământului în perspectiva educaţiei permanente sunt : procesul de accelerare a schimbărilor, explozia demografică, evoluţia fără precedent a ştiinţelor şi tehnologiei, sporirea timpului liber, criza modelelor relaţionale de viaţă, multiplicarea profesiunilor, creşterea gradului de democratizare a vieţii sociale.

Conceptul de educaţie permanentă are o serie de caracteristici : caracter continuu (Continuitatea în timp a educaţiei nu trebuie văzută ca o povară, ci izvorând din dreptul individului la educaţie, ca o modalitate de adaptare la cerinţele tot mai complexe ale mediului. Dreptul la educaţie devine dreptul individului la educaţia permanentă), caracter global (Globalitatea persoanei, pe de o parte, şi caracterul de globalitate a fenomenelor, pe de altă parte, explică această caracteristică. Rolurile pe care le îndeplineşte individul coexistă în orice moment) și caracter integral (Educaţia permanentă trebuie să integreze în plan orizontal diferite structuri psihice ale, precum şi sursele experienţei nonformale şi informale care influenţează formarea individului)